Source: https://www.slov-lex.sk/pravne-predpisy/SK/ZZ/2014/7/vyhlasene_znenie.html
Timestamp: 2019-10-14 05:56:34+00:00
Document Index: 7975334

Matched Legal Cases: ['§ 61', '§ 61', '§ 2', '§ 61', '§ 2', '§ 61', '§ 69', '§ 3', '§ 17', '§ 11', '§ 13', '§ 24', '§ 19', '§ 29', '§ 4', '§ 5', '§ 2', '§ 60', '§ 1', '§ 2', '§ 3', '§ 4', '§ 5']

7/2014 Z.z. - Nariadenie vlády Slovenskej republi... - SLOV-LEX
7/2014 Z.z./
Žiadosť o vyplatenie finančnej náhrady obsahuje
identifikačné údaje o osobe oprávnenej na uplatnenie nároku na finančnú náhradu,
zoznam dotknutých pozemkov označených parcelným číslom podľa registra „C“ alebo registra „E“, ich výmeru a druh pozemku, číslo listu vlastníctva alebo pozemkovoknižnej vložky s uvedením kraja, okresu, obce, katastrálneho územia.
Prílohu žiadosti tvorí
doklad oprávňujúci žiadateľa na podanie žiadosti, najmä
písomné splnomocnenie spoluvlastníkov pozemku s úradne osvedčenými podpismi pre osobu oprávnenú na uplatnenie nároku na finančnú náhradu [§ 61e ods. 4 písm. b) zákona],
výpis z registra pozemkových spoločenstiev,
nájomná zmluva, ak z nej žiadateľovi vyplýva právo na podanie žiadosti (§ 61e ods. 5 zákona),
identifikácia parciel podľa osobitného predpisu,1) ak vlastnícke právo k nehnuteľnosti nie je zapísané na liste vlastníctva,
grafický prienik stavu katastra nehnuteľností s dielcami tvoriacimi predmet finančnej náhrady na lesných pozemkoch,
grafický prienik stavu katastra nehnuteľností s iným mapovým podkladom, ak je nevyhnutný na výpočet finančnej náhrady,
kópie dokladov potvrdzujúcich obmedzenie bežného obhospodarovania, najmä právoplatné rozhodnutie orgánu štátnej správy ochrany prírody a krajiny, z ktorého obmedzenie bežného obhospodarovania vyplýva,
výpis z popisu porastov a návrhu hospodárskych opatrení podľa programu starostlivosti o lesy pre dielce zodpovedajúci bežnému obhospodarovaniu pozemku, ktorý vychádza zo skutočného stavu porastu, zohľadňuje modely bežného hospodárenia a je vypracovaný a potvrdený odborne spôsobilou osobou na vyhotovovanie programov starostlivosti o lesy alebo iné podklady s obmedzujúcimi požiadavkami orgánov štátnej správy ochrany prírody a krajiny zapracované do programu starostlivosti o lesy, ak ide o porastovú plochu lesných pozemkov,
znalecký posudok o výpočte finančnej náhrady vrátane podkladov, na ktorých základe bol znalecký posudok vypracovaný, ak nie sú predložené podľa písmen a) až f), a doklad o vyúčtovaní nákladov za jeho vypracovanie,
čestné vyhlásenie o majetkovej ujme, náhrade za obmedzenie bežného obhospodarovania alebo inej náhrade vzťahujúcej sa na dotknutý pozemok s uvedením obdobia, za ktoré bola uhradená do termínu podania žiadosti, ak ide o obmedzenie výkonu činnosti na základe požiadavky orgánu štátnej správy ochrany prírody a krajiny,
čestné vyhlásenie o výške dotácií alebo príspevkov zo štátneho rozpočtu poskytnutých na úhradu zvýšených nákladov na obhospodarovanie pozemku oproti bežnému obhospodarovaniu do termínu podania žiadosti,
čestné vyhlásenie, že poľnohospodársky pozemok bol bežne obhospodarovaný podľa osobitného predpisu,2)
výpočet výšky dane z nehnuteľností na dotknutých pozemkoch, o ktorú bol žiadateľ oslobodený,3) za obdobie, na ktoré si uplatňuje finančnú náhradu,
doklad o rozhodnutí o využití územia alebo o povolení činnosti podľa osobitných predpisov;4) doklad sa nevyžaduje, ak sa žiadosť vzťahuje na uplatnenie finančnej náhrady pri poľnohospodárskej a lesníckej činnosti podľa § 2 a 3.
Žiadateľ môže na podporu svojej žiadosti podľa odseku 1 priložiť aj iné písomné a mapové doklady preukazujúce splnenie podmienok na úhradu finančnej náhrady.
Ak sa žiadosť uplatňuje na vyplatenie pomernej časti finančnej náhrady na lesných pozemkoch, žiadateľ predkladá
pri prvej žiadosti o vyplatenie pomernej časti finančnej náhrady všetky prílohy uvedené v odseku 2 a výpočet výšky pomernej časti finančnej náhrady za kalendárne roky, za ktoré sa finančná náhrada uplatňuje,
pri ďalšej žiadosti o vyplatenie pomernej časti finančnej náhrady, ktorá nasleduje najmenej rok po uplynutí kalendárneho roku, za ktorý sa pomerná časť finančnej náhrady uplatňovala, žiadateľ predkladá len
čestné vyhlásenie, že nedošlo k zmenám skutočností uvedených v prvej žiadosti o vyplatenie pomernej časti finančnej náhrady,
doklad o priznaní pomernej časti finančnej náhrady za predchádzajúce kalendárne roky,
výpočet pomernej časti finančnej náhrady za kalendárne roky, za ktoré sa pomerná časť finančnej náhrady uplatňuje.
Finančná náhrada na poľnohospodárskom pozemku5) v dôsledku zvýšenia nákladov nad bežné obhospodarovanie pozemku je rozdiel medzi skutočnými nákladmi vynaloženými na obhospodarovanie pozemku a priemernými nákladmi v danej výrobnej oblasti v tom istom kalendárnom roku.
Finančná náhrada na poľnohospodárskom pozemku v dôsledku zníženia produkcie je rozdiel medzi priemernou produkciou v danej výrobnej oblasti a dosiahnutou produkciou v tom istom kalendárnom roku.
Celková finančná náhrada na poľnohospodárskom pozemku sa vypočíta ako súčet náhrad podľa odsekov 1 a 2. Od uvedeného súčtu sa odpočíta výška oslobodenia od dane z pozemkov,3) výška nájomného alebo odplaty za zmluvnú starostlivosť a výška dotácií alebo príspevkov zo štátneho rozpočtu6) poskytnutých na úhradu zvýšených nákladov na obhospodarovanie pozemku oproti bežnému obhospodarovaniu.
Spôsob výpočtu finančnej náhrady na poľnohospodárskom pozemku je uvedený v prílohe č. 1.
Finančná náhrada na lesnom pozemku v dôsledku straty alebo zníženia výnosu z dreva je rozdiel výnosu z ťažby dreva pri bežnom obhospodarovaní a výnosu z ťažby dreva pri obmedzenom obhospodarovaní v dielcoch alebo ich častiach, v ktorých obmedzenie vzniklo. Finančná náhrada sa vzťahuje na obdobie platnosti programu starostlivosti o lesy [§ 61e ods. 6 písm. b) zákona] a vychádza zo skutočného stavu porastu so zohľadnením modelov bežného a obmedzeného hospodárenia a uplynulej časti obnovnej doby. Finančnú náhradu na lesných pozemkoch s predpisom výchovných ťažieb pri bežnom obhospodarovaní možno uplatniť, len ak ide o hmotový predpis ťažby v programe starostlivosti o lesy. Po úplnom nahradení straty výnosu z dreva v dielcoch vzniká nový nárok na finančnú náhradu až po uplynutí periódy rubnej doby bežného obhospodarovania.
Finančná náhrada na lesnom pozemku v dôsledku zvýšených nákladov obhospodarovania je rozdiel medzi skutočnými nákladmi na požadované obhospodarovanie, ktoré vychádza z obmedzení a opatrení vyplývajúcich zo zákazov a iných podmienok ochrany prírody ustanovených zákonom, a nákladmi na bežné obhospodarovanie v dielcoch alebo ich častiach.
Finančná náhrada na lesnom pozemku v dôsledku obmedzenia spracovania dreva pri odstraňovaní následkov mimoriadnych okolností a nepredvídaných škôd v lesoch7) sa určuje podľa odseku 1 alebo odseku 2 so zohľadnením výnosov zo spracovaného dreva a uhradených náhrad v predchádzajúcich obdobiach.
Výsledná hodnota finančnej náhrady na lesnom pozemku sa vypočíta ako súčet odôvodnených čiastkových náhrad uvedených v prílohe č. 2 v písmenách A až E, od ktorého sa odpočíta výška oslobodenia od dane z pozemkov,3) výška nájomného alebo odplaty za zmluvnú starostlivosť za obdobie trvania nájmu alebo zmluvnej starostlivosti a výška vyplatených dotácií alebo príspevkov zo štátneho rozpočtu6) vzťahujúcich sa na predmet ujmy a obdobie, na ktoré sa uplatňuje.
Spôsob výpočtu finančnej náhrady na lesnom pozemku je uvedený v prílohe č. 2.
Finančná náhrada na inom pozemku, ako je uvedené v § 2 a 3 v dôsledku zvýšenia nákladov na obhospodarovanie z dôvodu obmedzení a opatrení vyplývajúcich zo zákazov a iných podmienok ochrany prírody, je rozdiel medzi skutočnými odôvodnenými nákladmi a nákladmi na obhospodarovanie rovnakého pozemku v tom istom období pri bežnom obhospodarovaní.
Finančná náhrada na inom pozemku stratou alebo znížením produkcie je rozdiel medzi dosiahnutou produkciou a produkciou dosiahnutou pri bežnom obhospodarovaní rovnakého pozemku v tom istom období.
Spôsob výpočtu finančnej náhrady na inom pozemku je uvedený v prílohe č. 3.
Spôsob určenia minimálnej výšky a maximálnej výšky nájomného za pozemok je uvedený v § 61 ods. 7 zákona. Ak ide o lesný pozemok, spôsob výpočtu maximálnej výšky nájomného a odplaty za zmluvnú starostlivosť je uvedený v prílohe č. 4 okrem spôsobu výpočtu maximálnej výšky nájomného za lesné pozemky podľa odseku 3. Výška nájomného sa určuje jednotne pre všetky pozemky rovnakého druhu v jednom ekologicko-funkčnom priestore v rozsahu minimálnej a maximálnej výšky nájomného určenej podľa odseku 2.
Pre každý druh pozemku v príslušnom ekologicko-funkčnom priestore, okrem lesných pozemkov podľa odseku 3, sa určí výška finančnej náhrady ako priemer maximálnej výšky finančnej náhrady na jednotlivých pozemkoch rovnakého druhu. Takto určená výška finančnej náhrady sa považuje za maximálnu výšku nájomného a odplaty za zmluvnú starostlivosť pre daný druh pozemku v príslušnom ekologicko-funkčnom priestore.
Na výpočet maximálnej výšky nájomného za lesné pozemky bez lesných porastov nad hornou hranicou stromovej vegetácie vo vysokohorských oblastiach, okrem zastavaných pozemkov a ich príjazdových komunikácií, sa použije osobitný predpis.8)
Náhrada za zvýšenie nákladov na obhospodarovanie pozemku
Náhrada za obmedzenie bežného obhospodarovania pre rastlinnú výrobu v dôsledku zvýšenia nákladov (U1)
Náhrada za obmedzenie bežného obhospodarovania pre živočíšnu výrobu v dôsledku zvýšenia nákladov (U2)
Náhrada za zníženie produkcie
Náhrada za obmedzenie bežného obhospodarovania pre rastlinnú výrobu v dôsledku zníženia produkcie (U3)
Náhrada za obmedzenie bežného obhospodarovania pre živočíšnu výrobu v dôsledku zníženia produkcie (U4)
Celková náhrada za obmedzenie bežného obhospodarovania
Spôsob výpočtu náhrady za stratu alebo zníženie výnosu z dreva v územiach so zákazom ťažby alebo s výnimočným povolením ťažby
Spôsob výpočtu náhrady za zníženie výnosu z dreva v porastoch, napríklad s obmedzeným predpisom obnovnej ťažby s predĺženou rubnou dobou, dočasným zákazom ťažby, odsunom ťažieb mimo území s trvalým zákazom ťažby (5. stupeň ochrany prírody) – podľa písmena A
Spôsob výpočtu náhrady za zvýšenie nákladov na bežné obhospodarovanie porastu
Spôsob výpočtu náhrady v prípade mimoriadnych okolností prírodných kalamít
Iné možnosti výpočtu
Spôsob výpočtu celkovej hodnoty náhrady za obmedzenie bežného obhospodarovania
Σ % Ok – suma % náhodnej ťažby, ktorú bolo umožnené vykonať + percento náhodnej ťažby, ktorú nebolo umožnené vykonať, ale za ktorú bola vyplatená náhrada v predošlých decéniách,
VNRRDMJ – predpokladaná výška finančnej náhrady pre hospodársky súbor lesných typov na mernú jednotku a rubnú dobu pre hospodársky súbor lesných typov určená podľa vzorcov U1,U2,U3,1,U3,2 podľa prílohy č. 2 alebo ich kombinácie,
§ 69 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov.
§ 3 až 8 zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.
§ 17 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
Napríklad § 11 a 12 zákona č. 135/1961 Zb. o pozemných komunikáciách (cestný zákon) v znení neskorších predpisov, § 13, 32, 33, 39, 39b, 39c a 40 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, § 24 až 28 zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov, § 19 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov, § 29 zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov, § 4 zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, zákon č. 139/2002 Z. z. o rybárstve v znení neskorších predpisov, § 5 a 6 zákona č. 513/2009 Z. z. o dráhach a o zmene a doplnení niektorých zákonov, zákon č. 351/2011 Z. z. o elektronických komunikáciách v znení neskorších predpisov.
§ 2 písm. b) zákona č. 220/2004 Z. z.
Napríklad § 60 zákona č. 543/2002 Z. z. o ochrane prírody a krajiny, nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka, nariadenie vlády Slovenskej republiky č. 488/2010 Z. z. o podmienkach poskytovania podpory v poľnohospodárstve formou priamych platieb, vyhláška Ministerstva pôdohospodárstva a rozvoja vidieka Slovenskej republiky č. 320/2011 Z. z. o rozsahu, spôsobe a o podmienkach poskytovania podpory v lesnom hospodárstve a rozvoji vidieka.
Vyhláška ministerstva spravodlivosti Slovenskej republiky č. 491/2004 Z. z. o odmenách, náhradách výdavkov a náhradách za stratu času pre znalcov, tlmočníkov a predkladateľov v znení neskorších predpisov.
§ 1 Obsah žiadosti o vyplatenie finančnej náhrady
§ 2 Spôsob výpočtu finančnej náhrady na poľnohospodárskom pozemku
§ 3 Spôsob výpočtu finančnej náhrady na lesnom pozemku
§ 4 Spôsob výpočtu finančnej náhrady na inom pozemku
§ 5 Spôsob určenia výšky nájomného za pozemok a výšky odplaty za zmluvnú starostlivosť o pozemok
Číslo: 7/2014 Z. z.
Názov: Nariadenie vlády Slovenskej republiky o podrobnostiach o obsahu žiadosti o vyplatenie finančnej náhrady, spôsobe výpočtu finančnej náhrady a spôsobe určenia výšky nájomného a výšky odplaty za zmluvnú starostlivosť pri náhradách za obmedzenie bežného obhospodarovania pozemku
Dátum schválenia: 08.01.2014